Ognjen Kraus
<s>Ognjen Kraus (Zagreb, 4. 10. 1945), hrvatski liječnik, urolog, pisac, predsjednik "Židovske općine Zagreb" (ŽOZ) i koordinator "Židovskih općina Hrvatske".</s>

<s>Biografija</s>

<s>Podrijetlo, djetinjstvo i školovanje 
Dr. Ognjen Kraus je rođen 4. 10. 1945 u Zagrebu u židovskoj porodici Ive i Herme Kraus.</s><s>Ognjenovi preci s očeve strane su bili trgovci, poduzetnici i obrtnici, koji su se doselili u Hrvatsku početkom 19. stoljeća kad je Židovima dopušteno naseljavanje u ovim područjima Austrijskog Carstva.</s><s>Porodice od kojih potječe doselile su se iz Moravske i Češke; Ognjenov pradjed Ignacs Krausz i prabaka Berta, rođ.</s><s>Herrnheiser, živjeli su u Daruvaru, gdje se rodio i njegov djed Josip, a iz Bjelovara je porodica Ognjenove bake Ruže, tj. pradjed Samuel Schwarz i prabaka Nanete rođ.</s><s>Löwy.</s><s>Krausovi žive u Zagrebu od početka 20. stoljeća, tj. od dolaska Ognjenovog djeda Josipa u Zagreb 1906 godine.</s><s>Ognjenovu majku Hermu su tijekom Drugog svjetskog rata kao studenticu medicine uhapsili i zatvorili u Ljubljani, nakon čega je bila prebačena u zatvor u Italiji.</s><s>Nakon kapitulacije Italije bila je internirana u Švicarskoj.</s><s>Ognjenov otac je uspio pobjeći iz Zagreba, spasiti svoju majku, i prijeći u Italiju.</s><s>Odande je prebjegao u Švicarsku, gdje je na Ženevskom jezeru sreo Hermu.</s><s>Ondje su se i oženili.</s><s>Ognjen je u ŽOZ počeo zalaziti kao dijete, negdje 1949 godine.</s><s>Čitavo djetinjstvo i mladost ljeti je išao na židovska ljetovanja na jadranskoj obali.</s><s>Sa sestrom blizankom, Živom Kraus, u Zagrebu je pohađao Klasičnu gimnaziju.</s><s>Za razliku od svog oca, nakon srednje škole odlučio se za studij medicine, ugledajući se na majku.</s><s>Nakon diplome na Medicinskom fakultetu Sveučilišta u Zagrebu 1971 godine, usavršavao se u Londonu, Parizu, Hradec Kralovu i Budimpešti.</s>

<s>Karijera i rad u ŽOZ-u 
1972 zaposlio se na Klinici za urologiju KB Mladen Stojanović (danas KBC Sestre milosrdnice).</s><s>1977 godine imenovan je voditeljem Odsjeka dječje urologije, a od 1979 do 1990 bio je zamjenik predstojnika Klinike za urologiju KBC Sestre milosrdnice.</s><s>2000 godine, nakon mukotrpnog rada, imenovan je predstojnikom Klinike za urologiju KBC Sestara milosrdnica.</s><s>Za svoj rad, osobito odnos prema pacijentima, dobio je 2001 godine priznanje, Plaketu grada Zagreba kao liječnik i humanist.</s><s>Izvanredni je profesor Medicinskog fakulteta Sveučilišta u Zagrebu.</s><s>Član je Svjetskog i Europskog urološkog udruženja, te član organizacijskog odbora Srednjoeuropskog urološkog udruženje.</s><s>Služi se francuskim, talijanskim i engleskim jezikom, a hobi mu je fotografija.</s><s>Od kada je 1993 godine postao predsjednik ŽOZ-a, nakon što se s te pozicije povukao Nenad Porges, težišta njegova programa bili su materijalno osamostaljenje ŽOZ-a, homogenizacija židovske zajednice u Hrvatskoj, te socijalno-humanitarni i kulturni rad.</s><s>Za predsjednika ŽOZ-a biran je 1997, 2001, 2005, 2009 i 2013 godine.</s><s>Od 1994 do 1999 bio je član Izvršnog odbora Vijeća židovskih općina Europe, a 1995 postao je predsjednik Koordinacije židovskih općina u Hrvatskoj.</s>

<s>Porodica 
1978 godine oženio je Hrvaticu Sanju Milković sa kojom je dobio sina Jašu.</s><s>Ognjenov posinak Saša, koji nosi njegovo prezime, je živio u Izraelu sedam godina i služio je u Izraelskim obrambenim snagama (IDF).</s><s>Saša trenutno živi u Kanadi sa svojom porodicom.</s><s>Ognjenov sin Jaša je diplomirani pravnik koji trenutno radi u renomiranom odvjetničkom uredu "Odvjetničko društvo Hanžeković & Partneri".</s><s>Kao i njegov otac, djed i baka, i Ognjen sa svojom porodicom pripada sekularnim Židovima, što znači da svoj identitet ne povezuje samo s religijskom tradicijom, ali je poštuje.</s>

<s>Djela
 Antisemitizam, holokaust, antifašizam;  Židovska općina Zagreb, Zagreb, 1996
 Dva stoljeća povijesti i kulture Židova u Zagrebu i Hrvatskoj;  Židovska općina Zagreb, Zagreb, 1998</s>

<s>Reference</s>

<s>Hrvatski liječnici
Jugoslavenski liječnici
Hrvatski pisci
Hrvatski Židovi
Jugoslavenski Jevreji
Biografije, Zagreb
Diplomanti Medicinskog fakulteta Sveučilišta u Zagrebu</s>

